***Előterjesztés a Pápakovácsi Óvodafenntartó Intézményi Társulás***

***2022. ………………….-i együttes ülésére***

***Tárgy***:

* Óvodafenntartó Intézményi Társulás 2021. évi költségvetésének végrehajtása
* Mesevár Német Nemzetiségi Óvoda 2021. évi költségvetésének végrehajtása

Tisztelt Társulási Tanács!

Az államháztartásról szóló 2011. évi CXCV. törvény értelmében a helyi önkormányzatoknak a tárgyévet követően költségvetési beszámolót kell készíteni. Az államháztartásról szóló 2011. évi CXCV. törvény 87.§- alapján a vagyonról és a költségvetés végrehajtásáról a számviteli jogszabályok szerinti éves költségvetési beszámolót kell készíteni, valamint a költségvetés végrehajtásáról az éves költségvetési beszámolók alapján évente, az elfogadott költségvetéssel összehasonlító módon, az év utolsó napján érvényes, szerkezeti, besorolási rendnek megfelelően zárszámadást kell készíteni. A zárszámadási rendelet-tervezetet a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

A Magyar Államkincstár részére a beszámolóval kapcsolatos valamennyi adatszolgáltatás, elszámolás megküldésre került. Az állami támogatás elszámolása a beszámolóval egy időben megtörtént.

2013. július 1.napján megalakult az Óvodafenntartó Intézményi Társulás, melynek önálló intézménye a Mesevár Német Nemzetiségi Óvoda. A Társulás tagjai: Pápakovácsi Község Önkormányzat, Nóráp Község Önkormányzat, Ganna Község Önkormányzat és Döbrönte Község Önkormányzata.

Az intézmény működésével kapcsolatos teendőket a Pápakovácsi Közös Önkormányzati Hivatal látja el.

A Társulás vagyonnal nem rendelkezik, a feladatellátást szolgáló intézményi ingó és ingatlan vagyon Pápakovácsi Község Önkormányzat tulajdonát képezi, annak vagyonaként kell nyilvántartani. A Társulásnak létszámkerete nincs. Pénzmaradványa nem képződött. Értékpapír és hitelállománnyal nem rendelkezik.

Bevételként az önkormányzatoktól átvett pénzeszköz, míg kiadásként az Óvodának intézményi finanszírozás címén átadott összeg szerepel, ugyanazon összegben (33.710.400 Ft).

Fenti időponttól az óvoda kikerült a Pápakovácsi Önkormányzat felügyelete alól és átkerült az Óvodafenntartó Intézményi Társulás felügyelete alá, így beszámolási kötelezettséggel a Társulás felé tartozik.

***Mesevár Óvoda bevételek***

Az óvoda bevételei az állami támogatásból, a szülők étkezési térítéseiből, előző évi pénzmaradványból tevődik össze.

Az állami normatívák havi bontásban érkeznek a Pápakovácsi Önkormányzat elszámolási számlájára a Kincstár által, amit az Önkormányzat átadott pénzeszköz címén továbbutalt az Óvodafenntartó Intézményi Társulásnak, aki intézményfinanszírozás címén utalta tovább az összeget az önállóan működő költségvetési szervnek.

Az óvoda összes teljesített bevétele: 35.791.865 Ft.

***Kiadások***

A személyi juttatásoknál kifizetett 24.457.068 Ft összeg a dolgozók alapilletményét, illetménykiegészítését, pótlékát, valamint a sajátos juttatásokat (közlekedési költségtérítés, cafetéria) teszi ki. A munkáltatói járulékok esetében a teljesítés 3.678.629 Ft volt. A dologi kiadások között irodaszer, szakkönyv, folyóirat, bankköltség, telefon és kezelési költségek, valamint legnagyobb súllyal az óvodai étkeztetés (vásárolt élelmezés) költségei szerepelnek.

A dologi kiadások tekintetében 6.859.645 Ft teljesítés mutatkozik.

Beruházások címén fektetők beszerzésére került sor 73.430 Ft összegben.

Az óvoda összes teljesített kiadása: 35.068.772 Ft.

***Záró pénzkészlet 2021. december 31-én***: ***690.987 Ft***

házipénztár: 142.975 Ft

bankszámla: 547.922 Ft

2021. évben a költségvetési maradvány összege 723.093 Ft, mellyel a beszámoló pénzügyi jóváhagyását követően a 2022. évi költségvetést módosítani kell.

***Mellékletek:***

* bevételek és kiadások részletezését az 1. melléklet,
* a működési bevételek és kiadások mérlegszerű részletezését a 2.melléklet
* a felhalmozási bevételek és kiadások mérlegszerű részletezését 3. melléklet
* a maradvány-kimutatást a 4. melléklet,
* a vagyonkimutatást (vagyonmérleget) az 5. melléklet,
* az eredmény kimutatást az 6. melléklet mutatja be
* a költségvetés összevont mérlegét a 7. melléklet mutatja be.

Kérem a tisztelt képviselő-testületeket, hogy a Pápakovácsi Mesevár Óvoda és az Óvodafenntartó Intézményi Társulás 2021. évi költségvetésének végrehajtását az előterjesztésnek megfelelően fogadják el.

***Pápakovácsi, 2022. május 10.***

Burghardt Ferenc

elnök